Държавен вестник, бр. 8, 2023 г., стр. 11

БРОЙ  8	
Д Ъ Р Ж А В Е Н  В Е С Т Н И К 	
СТР.  11  
аа) в текста преди т. 1 думата „лично“ се 
заменя с „на хартиен носител или по електро­
нен път при създаване на технически условия“;
бб) създава се т. 7:
„7. свидетелство за съдимост от държава 
по произход или държава по постоянно пре­
биваване.“;
б) в ал. 5 думите „се подава“ се заменят с 
„може да се подаде“, а след думите „Република 
България“ се добавя „съобразно издадената 
виза“;
в) в ал. 8 думата „подава“ се заменя с „лично 
подава на хартиен носител или по електронен 
път при създаване на технически условия“;
г) в ал. 13 думите „14 дни“ се заменят с 
„15 дни“, а думата „14-дневен“ се заменя с 
„13-дневен“.
7. В глава трета „в“ се създават чл. 33у и 33ф:
„Чл. 33у. (1) Притежателят на Синя карта 
на ЕС може да изпълнява трудовите си за­
дължения в режим на работа от разстояние, 
ако това е уговорено в трудовия договор на 
чужденеца или в допълнително споразумение 
към него при условията и по реда, определени 
с Кодекса на труда.
(2) При преминаване към работа от раз­
стояние работодателят или упълномощено 
от него лице уведомява незабавно дирекция 
„Миграция“.
(3) В случай на преминаване в режим на 
работа от разстояние в друго населено място, 
различно от посоченото в разрешението за 
пребиваване на притежателя на Синя карта 
на ЕС, работодателят или упълномощено от 
него лице или чужденецът следва да промени 
адресната си регистрация при условия и по 
ред, определени със Закона за гражданската 
регистрация.
Чл. 33ф. (1) Притежателят на Синя карта 
на ЕС, издадена от Република България, може 
да влезе и пребивава в държава – членка на 
Европейския съюз, за срок до 90 дни в рам­
ките на период от 180 дни с цел извършване 
на конкретна служебна работа.
(2) Притежателят на Синя карта на ЕС, 
издадена от друга държава – членка на Евро­
пейския съюз, може да влезе и да пребивава 
на територията на България с цел извършване 
на конкретна служебна дейност за срок до 
90 дни в рамките на 180 дни. Ако извършва­
нето на служебната дейност е планирано за 
или надвиши 90 дни в рамките на 180 дни, 
притежателят на Синя карта на ЕС следва 
да подаде заявление за издаване на Синя 
карта на ЕС в България, ако от издаването 
на картата му от първата държава членка са 
изминали най-малко 12 месеца, или незабав­
но да преустанови трудовата си дейност на 
територията на страната.“
8. В чл. 40, ал. 1 се създават т. 14 – 22:
„14. се установи, че синята карта на ЕС 
или представените документи за издаването є 
са били придобити чрез измама, неистински 
или преправени;
15. се установи, че притежателят на синя 
карта на ЕС няма валиден трудов договор за 
висококвалифицирана трудова заетост;
16. се установи, че за притежателя на синя 
карта на ЕС не са изпълнени условията на 
чл. 17, ал. 2 от Закона за трудовата миграция 
и трудовата мобилност;
17. се установи, че притежателят на синя 
карта на ЕС представлява реална и сериозна 
заплаха за националната сигурност и общест­
вения ред или общественото здраве;
18. се установи, че работодателят на при­
тежател на синя карта на ЕС не е изпълнил 
своите задължения, свързани със социално 
осигуряване, данъчно облагане, трудовите 
права или условията на труд спрямо прите­
жателя на синя карта на ЕС;
19. се установи, че за притежателя на синя 
карта на ЕС не са изпълнени условията, пред­
видени в приложимото право, определени в 
колективни трудови договори или установени 
в практиките за висококвалифицирана трудова 
заетост в съответните сектори на заетост;
20. се установи, че притежателят на синя 
карта на ЕС не е спазил съответните проце­
дури по чл. 33н;
21. се установи, че притежателят на синя 
карта на ЕС не разполага с валиден паспорт 
или заместващ го документ, като преди отне­
мане на правото на пребиваване на чужденеца 
се предоставя едномесечен срок да представи 
такъв документ;
22. се установи, че притежателят на синя 
карта на ЕС е нарушил условията за влизане 
и пребиваване в държава – членка на Евро­
пейския съюз, по чл. 33ф, ал. 1.“
9. В § 1 от допълнителните разпоредби:
а) в т. 20, буква „б“ накрая се добавя „или 
подписана чрез квалифициран електронен 
подпис и подадена по електронен път след 
създаване на технически условия“;
б) създава се т. 22:
„22. „Служебна дейност“ е временна дей­
ност, пряко свързана със стопанските интереси 
на работодателя и с професионалните задъл­
жения на притежателя на Синя карта на ЕС 
въз основа на трудовия договор, включително 
участие във вътрешни или външни бизнес 
срещи, участие в конференции или семина­
ри, водене на преговори по бизнес сделки, 
извършване на продажби или маркетингови 
дейности, проучване на бизнес възможности 
или участие в и преминаване на обучение.“
§ 6. В Закона за здравното осигуряване 
(обн., ДВ, бр. 70 от 1998 г.; изм., бр. 93 и 153 
от 1998 г., бр. 62, 65, 67, 69, 110 и 113 от 1999 г., 
бр. 1 и 64 от 2000 г., бр. 41 от 2001 г., бр. 1, 
54, 74, 107, 112, 119 и 120 от 2002 г., бр. 8, 50, 
107 и 114 от 2003 г., бр. 28, 38, 49, 70, 85 и 111